มั่นใจปีหน้าเปิดประมูลดิวตี้ฟรี ทอท.สางหนี้เก่ากรมธนารักษ์
พัฒนาที่สุวรรณภูมิเพิ่มรายได้,นายนิตินัย ศิริสมรรถการ กรรมการผู้อำนวยการใหญ่ บริษัทท่าอากาศยานไทย จำกัด (มหาชน) เปิดเผยภายหลังการประชุมคณะกรรมการ (บอร์ด) ทอท.ว่าที่ประชุมมีมติอนุมัติกรอบวงเงิน 1,400 ล้านบาท เพื่อนำไปชำระค่าตอบแทนย้อนหลัง 5 ปี (ปี 56-60) ให้กรมธนารักษ์ที่ปรับเพิ่มขึ้นตามค่าเฉลี่ยดัชนีราคาผู้บริโภคทั่วไป ส่วนปี 2561-2565 คิดค่าตอบแทนจากมูลค่าทรัพย์สิน (อาร์โอเอ) เพิ่มเติมจากวิธีการส่วนแบ่งรายได้ แบ่งเป็นกลุ่มที่ 1.ประเภททรัพย์สินที่เป็นพาณิชย์ทั่วไป จะคิดอาร์โอเอ 3% ของมูลค่าทรัพย์สิน กลุ่มที่ 2.ทรัพย์สินที่เป็นพาณิชย์บริการ (ฟรีโซน) คิดอาร์โอเอ 0.01% ของมูลค่าทรัพย์สินหรือประมาณ 700,000 บาทต่อปี และกลุ่มที่ 3.พื้นที่ว่างเปล่า แปลง 37 เนื้อที่ 900 ไร่ คิดอาร์โอเอ 2% ของมูลค่าทรัพย์สิน หรือประมาณ 100 ล้านบาทต่อปี,ทั้งนี้ เมื่อรวมค่าใช้จ่ายทั้ง 3 ส่วนแล้ว ทอท.ต้องจ่ายเงินให้ธนารักษ์ประมาณ 900 ล้านบาทต่อปี โดยจะเริ่มปี 2561 เป็นต้นไป ซึ่งในส่วนของกลุ่ม 1 และ 2 นั้นจะไปแก้ไขสัญญากับผู้รับสัมปทานรายเดิม ส่วนกลุ่ม 3 ต้องพัฒนาพื้นที่ว่างเปล่าให้เกิดประโยชน์โดยจะเปิดให้เอกชนเข้ามาลงทุนโดยเร็วที่สุด เช่น การก่อสร้างโรงแรม ร้านค้าและศูนย์การค้า เป็นต้น ซึ่งจะทำให้ ทอท.ไม่ต้องจ่ายเงินถึง 900 ล้านบาทต่อปี นอกจากนี้ ยังมีมติเห็นชอบนำที่ดินแปลงถนนวัดศรีวารีน้อย 723 ไร่ ตั้งอยู่บน ถ.วัดศรีวารีน้อย จ.สมุทรปราการ โดยจะเปิดให้เอกชนเข้ามาร่วมทุน (พีพีพี) เพื่อดำเนินกิจการท่าอากาศยานหรือขนส่งทางอากาศ ซึ่งมูลค่าลงทุนจะไม่ต่ำกว่า 5,000 ล้านบาท ทั้งนี้ เมื่อรวมพื้นท่ีแปลง 37 และแปลงถนนศรีวารีน้อยมูลค่าการลงทุนรวมจะไม่ต่ำกว่า 10,000 ล้านบาท,ส่วนเรื่องสัมปทานผู้ประกอบการร้านค้าปลอดอากร (ดิวตี้ฟรี) บอร์ด มีมติว่า ในครั้งต่อไปเมื่อสัญญาสิ้นสุดให้ดำเนินการโดยวิธีประมูล ทั้งร้านค้าปลอดอากรและจุดส่งมอบสินค้าประมูล (ปิกอัพเคาน์เตอร์) เช่นเดียวกับสนามบินภูเก็ต โดยจะเปิดประมูลปิกอัพเคาน์เตอร์ที่สนามบินสุวรรณภูมิในปี 2562 ส่วนดิวตี้ฟรีที่สุวรรณภูมิ จะเปิดประมูลเดือน ก.พ.2561 ก่อนที่สัญญาเช่าพื้นที่จะหมดลง 1 ปี ขณะเดียวกัน มีมติยกเว้นค่าบริการจอดรถยนต์ที่ท่าอากาศยานสุวรรณภูมิ ระหว่างวันที่ 19-30 ต.ค.นี้.
นายนิตินัย ศิริสมรรถการ กรรมการผู้อำนวยการใหญ่ บริษัทท่าอากาศยานไทย จำกัด (มหาชน) เปิดเผยภายหลังการประชุมคณะกรรมการ (บอร์ด) ทอท.ว่าที่ประชุมมีมติอนุมัติกรอบวงเงิน 1,400 ล้านบาท เพื่อนำไปชำระค่าตอบแทนย้อนหลัง 5 ปี
นิตินัย ศิริสมรรถการ,ดิวตี้ฟรี,ประมูล,กรมธนารักษ์,ท่าอากาศยานไทย